Wonderwall

«Wonderwall» er en sang og en singel av det britiske bandet Oasis. Sangen er skrevet av bandets gitarist Noel Gallagher og er med på bandets andre album (What's the Story) Morning Glory? fra 1995. Sangen ble kåret til den beste britiske sangen noen gang av Virgin Radio i en spørreundersøkelse hvor over 8500 personer stemte. Ifølge Gallagher handler sangen om «en fantasivenn som vil komme og redde deg fra deg selv».BBC Radio 2 interview, October 2002 - BBC News 17. oktober 2002

Bakgrunn
Tittelen «Wonderwall» ble tatt fra debutalbumet til George Harrison, Wonderwall Music (1968), som inneholder filmmusikken til filmen Wonderwall. I intervjuer etter sangen kom ut hevdet Gallagher at han skrev sangen om sin kjæreste, Meg Mathews. Etter at Gallagher slo opp med Mathews i 2001, hevdet han derimot at han skrev sangen om en fantasivenn, og at media hadde hjulpet til med å spre denne misoppfatningen og at han ikke ønsket å såre følelsene hennes.

 Besetning 
Liam Gallagher - vokal, tamburin
Noel Gallagher - gitar, piano, bass, støttevokal
Paul «Bonehead Arthurs» - gitar, mellotron
Alan White - trommer

 Listeplasseringer 
LandPlassering171111085112 12171786

Coverversjoner
Sangen er også spilt inn og framført av en rekke andre artister. Den mest kjente er The Mike Flowers Pops' Easy listening-versjon av sangen, også utgitt i 1995, som også ble en stor hit, og nådde 2.-plass på den britiske singellisten. 

Den britiske sangeren Ryan Adams ga ut sin versjon av sangen i 2001. Noel Gallagher likte denne versjonen, og uttalte i et intervju: «Jeg tror Ryan Adams er den eneste personen som noen gang fikk til den sangen rett. Jeg hadde elsket å gjøre Adams-versjonen, men foran 60 000 Oasis-fans ville ikke det vært mulig».The SPIN Interview: Noel Gallagher | SPIN | Interviews | The SPIN Interview 

Rapperen Jay-Z sang sangen på Glastonbury-festivalen i 2008. Jay-Z spilte sangen på festivalen som svar på at Noel Gallagher hadde rettet kritikk mot at Jay-Z skulle spille på den tradisjonelt gitarrockdominerte Glastonbury. Fremføringen førte imidlertid til at Oasis' originalsingel igjen kom tilbake i de britiske salgslistene.

En musikkvideo med boybandet One Direction som spiller og synger en akustisk versjon av sangen som var veldig lik Oasis' originalversjon, ble lastet opp på YouTube i 2012 og har fått over 8 millioner treff.One Direction - Wonderwall - YouTube 14. april 2012

 Referanser 

Kategori:Sanger fra 1995